বাংলাদেশ হাই-টেক পার্ক কর্তৃপক্ষ

বাংলাদেশ হাই-টেক পার্ক কর্তৃপক্ষ (বাহাটেপাক) হচ্ছে বাংলাদেশের একটি সরকারি সংস্থা যেটি সারা দেশে প্রযুক্তি পার্ক প্রতিষ্ঠা, ব্যবস্থাপনা এবং পরিচালনায় নিয়োজিত। ২০১০ সালে গঠিত হয়ে, বাহাটেপাক বর্তমানে গাজীপুর জেলার কালিয়াকৈর হাই-টেক পার্ক এবং যশোর সফটওয়্যার টেকনোলোজি পার্ক সহ প্রকল্পসমূহের বাস্তবায়নে কাজ করছে। ঢাকার মহাখালী আইটি ভিলেজ, রাজশাহী জেলার পবা উপজেলার বরেন্দ্র সিলিকন সিটি, এবং সিলেট জেলার কোম্পানীগঞ্জ উপজেলায় সিলেট ইলেক্ট্রনিক সিটি এই সংস্থার পরিকল্পিত প্রকল্পের মধ্যে অন্তর্ভুক্ত। রুপকল্প : বাংলাদেশে আইটি/হাই-টেক শিল্পের টেকসই উন্নয়ন ও বিকাশ। অভিলক্ষ্য :  তথ্য-প্রযুক্তি শিল্পের জন্য আন্তর্জাতিক মানের অবকাঠমো/স্থাপনা প্রতিষ্ঠা; তথ্য-প্রযুক্তি ব্যবসায়ের অনুকূল  ও টেকসই পরিবেশ এবং তথ্য-প্রযুক্তি নির্ভর শিল্পের ইকোসিস্টেম তৈরি; তথ্য-প্রযুক্তি শিল্প ও ব্যবসায়ের সকল সেবা ওয়ান স্টপ সার্ভিসের মাধ্যমে সম্পন্ন করা। ২০২১ সালের ৩০ সেপ্টেম্বর বঙ্গবন্ধু হাই-টেক সিটিতে সাতটি ও যশোরের শেখ হাসিনা সফটওয়্যার টেকনোলজি পার্কে দুটি কোম্পানিকে প্লট বরাদ্দের চুক্তি স্বাক্ষর করে বাংলাদেশ হাইটেক পার্ক কর্তৃপক্ষ। আগামী ৪০ বছরের জন্য বঙ্গবন্ধু হাই-টেক সিটিতে ওয়ালটন হাই-টেক ইন্ডাস্ট্রিজ লিমিটেড, টেকনোমিডিয়া লিমিটেড, ড্যাফোডিল কম্পিউটার্স লিমিটেড, সেলট্রোন ইলেক্ট্রো ম্যানুফ্যাকচারিং সার্ভিস লিমিটেড, উল্কাসেমি প্রাইভেট লিমিটেড, ম্যাকটেল লিমিটেড, চাইল্ড হেলথ রিসার্চ ফাউন্ডেশন এবং শেখ হাসিনা সফটওয়্যার টেকনোলজি পার্কে রেডডট ডিজিটাল লিমিটেড ও ফেলিসিটি বিগ ডাটা লিমিটেড বিনিয়োগের সুযোগ পাবে। নয়টি কোম্পানি ৫৫ মিলিয়ন ডলার বিনিয়োগ করবে। এরা হার্ডওয়্যার, সফটওয়্যার, আইওটি, বিপিও, গবেষণা ও উন্নয়ন, ডাটা সেন্টার ইত্যাদি নিয়ে কাজ করবে। পার্ক দুটিতে প্রায় সাড়ে ৩ হাজার লোকের কর্মসংস্থান হবে। ১। বঙ্গবন্ধু হাইটেক সিটি, কালিয়াকৈর, কর্মসংস্থান লক্ষমাত্রা: ১,০০,০০০ (এক লক্ষ) ২। শেখ হাসিনা সফটওয়্যার টেকনোলজি পার্ক, যশোর, কর্মসংস্থান লক্ষমাত্রা: ৫০০০ ৩। জনতা টাওয়ার সফটওয়্যার টেকনোলজি পার্ক, ঢাকা, বর্তমান কর্মসংস্থান : ৮৭০ ৪। বঙ্গবন্ধু শেখ মুজিব হাইটেক পার্ক, রাজশাহী, কর্মসংস্থান লক্ষমাত্রা: ১৪,০০০ ৫। হাইটেক পার্ক, সিলেট (সিলেট ইলেকট্রনিক্স সিটি), কর্মসংস্থান লক্ষমাত্রা: ৫০,০০০ ৬। শেখ কামাল আইটি ট্রেনিং এন্ড ইনকিউবেশন সেন্টার, নাটোর, বর্তমান কর্মসংস্থান : ৭৯৯ ৭। শেখ কামাল আইটি ট্রেনিং এন্ড ইনকিউবেশন সেন্টার, (৭টি, সিলেট (কোম্পানীগঞ্জ), নাটোর (সিংড়া), নেত্রকোণা (সদর), বরিশাল (সদর(, মাগুরা (সদর), কুমিল্লা (লালমাই), চট্রগ্রাম (সিটি করপোরেশন), প্রশিক্ষণ লক্ষমাত্রা: ১৫,০০০ ৮। জেলা পর্যায়ে আইটি/হাইটেক পার্ক (১২ টি জেলায় : রংপুর, নাটোর (সিংড়া), খুলনা, বরিশাল, ঢাকা (কেরানীগঞ্জ), গোপালগঞ্জ (বশেমুরবিপ্রবি), ময়মনসিংহ (সদর), জামালপুর (সদর), কুমিল্লা (সদর দক্ষিণ), চট্রগ্রাম (সদর), কক্সবাজার (রামু), সিলেট (কোম্পানীগঞ্জ), কর্মসংস্থান লক্ষমাত্রা: ৬০,০০০, প্রশিক্ষণ লক্ষমাত্রা : ৩০,০০০ ৯। আইটি বিজনেস ইনকিউবেটর, চুয়েট, প্রশিক্ষণ লক্ষমাত্রা : ২০০ ১০। বঙ্গবন্ধু শেখ মুজিব হাইটেক পার্ক, রাজশাহীতে আইসিটি ইনকিউবেটর কাম ট্রেনিং সেন্টার ১১। প্রকৌশল ও প্রযুক্তি বিশ্ববিদ্যালয়ে খুলনাতে আইসিটি ইনকিউবেটর কাম ট্রেনিং সেন্টার। "Jessore IT park sees fivefold leap in costs"। The Daily Star। ১৩ আগস্ট ২০১৪।  "Summit poised to develop part of hi-tech park"। The Daily Star। ১০ নভেম্বর ২০১৪।  "ICT ministry seeks tax incentives for investors"। New Age। ২০ এপ্রিল ২০১৫। ৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৭।  "Summit, Hi-tech park authority sign concessional loan greement"। Dhaka Tribune। ২৯ জুন ২০১৫। ১৮ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৭।  "Tax breaks for developers, investors of hi-tech parks"। The Daily Star। ১৪ জুলাই ২০১৫।  "TechnoSity to invest $25.8m in hi-tech park"। The Daily Star। ১২ আগস্ট ২০১৫।  "NBR to extend duty benefits to investors in hi-tech parks"। The Daily Star। ১২ অক্টোবর ২০১৫।  "Construction of Gazipur Hi-Tech Park begins"। Dhaka Tribune। ১৬ অক্টোবর ২০১৫। ৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৭।  বাংলাদেশ হাই - টেক পার্ক কর্তৃপক্ষ "হাইটেক পার্ক পাচ্ছে ৫৫ মিলিয়ন ডলারের বিনিয়োগ, বাংলা ট্রিবিউন, ৩০ সেপ্টেম্বর ২০২১"। ৫ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০২১।  বাংলাদেশ হাইটেক পার্ক কর্তৃপক্ষ, পার্কের তথ্য, পিডিএফ অফিশিয়াল ওয়েবসাইট